**Ministru kabineta noteikumu projekta „Grozījumi Ministru kabineta 2006.gada 4.jūlija noteikumos Nr.556 „Likuma "Par uzņēmumu ienākuma nodokli" normu piemērošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2006.gada 4.jūlija noteikumos Nr.556 „Likuma "Par uzņēmumu ienākuma nodokli" normu piemērošanas noteikumi”” (turpmāk – noteikumu projekts) izstrādāts ņemot vērā grozījumus likumā „Par uzņēmumu ienākuma nodokli”. Noteikumu projekta izstrādes nepieciešamību nosaka likuma „Par uzņēmumu ienākuma nodokli” 27.panta 3.punkts, kas paredz kārtību, kādā tiek sniegta informācija par nerezidentiem veiktajiem maksājumiem, kā arī par ieturēto nodokli no nerezidentiem izmaksātajām summām. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | ***Dati informācijas apmaiņai***Padomes 2011.gada 15.februāra Direktīva 2011/16/ES par administratīvu sadarbību nodokļu jomā un ar ko atceļ Direktīvu 77/799/EEK (turpmāk - Padomes Direktīvas 2011/16/ES) paredz, ka ar 2015.gadu informācijas apmaiņa notiek, izmantojot Automātisko informācijas apmaiņas sistēmu. Papildus tam ar valstīm, ar kurām noslēgtas nodokļu konvencijas, automātiskā informācijas apmaiņa pēc paritātes principa tiek veikta atbilstoši Ekonomiskās sadarbības un attīstības organizācijas (Organization for Economic Cooperation and Development) (OECD) 2012.gada paraugkonvencijas (OECD Model Tax Convention on Income and on Capital) 26.pantam, kas paredz plašāku pienākumu sniegt informāciju nodokļu uzlikšanas vajadzībām, it īpaši attiecībā uz kredītiestāžu rīcībā esošo informāciju. Šajā gadījumā informācijas apmaiņa tiek veikta izmantojot OECD standarta formātu automātiskajai informācijas apmaiņai.Ievērojot Eiropas Komisijas prasības par vienotās Eiropas Savienības Automātiskās informācijas apmaiņas sistēmas izstrādi, kā arī, lai nodrošinātu informācijas apmaiņu ar valstīm, ar kurām noslēgtas nodokļu konvencijas, Valsts ieņēmumu dienestā (turpmāk – VID) ir ieviesta Automātiskās informācijas apmaiņas sistēma datu apmaiņai. Šobrīd VID saskaņā ar Ministru kabineta 2013.gada 5.novembra noteikumiem Nr.1245 “Kārtība, kādā tiek veikta informācijas apmaiņa nodokļu jomā starp Latvijas un citu Eiropas Savienības dalībvalstu kompetentajām iestādēm un ārvalstu kompetentajām iestādēm, ar kurām ir noslēgti Latvijas Republikas Saeimas apstiprināti starptautiskie līgumi” (turpmāk – noteikumi Nr.1245) sniedz nepieciešamo informāciju Eiropas Savienības dalībvalstu kompetentajām institūcijām, kā arī valstu, ar kurām noslēgtas nodokļu konvencijas kompetentajām iestādēm. Minēto informāciju sniegšanai ārvalstu nodokļu administrācijām VID iegūst no deklarācijām un pārskatiem, ko sniedz nodokļu maksātājs, kā arī izmanto citu savā rīcībā iegūto informāciju. Saskaņā ar noteikumu Nr.1245 11.punktu, kas atbilst OECD standarta formātam automātiskajai informācijas apmaiņai, ārvalstu nodokļu administrācijām ir sniedzama sekojoša informācija, pa ienākumu veidu kodiem (6 – ienākums no nekustamā īpašuma, 7 – ienākums no uzņēmējdarbības (ieskaitot atlīdzību par vadības un konsultatīvajiem pakalpojumiem), 10 – dividendes, 11 – procenti, 12 – ienākums no intelektuālā īpašuma vai ienākums no kustamā īpašuma izmantošanas, 13 – ienākums no nekustamā īpašuma atsavināšanas (ieskaitot Latvijas Republikā esošu nekustamo īpašumu), 21 – citi ienākumi). Lai nodrošinātu, ka VID rīcībā ir visa ārvalstu nodokļu administrācijām saskaņā ar OECD standarta formātu automātiskajai informācijas apmaiņai sniedzamā informācija noteikumu projekts paredz papildināt Ministru kabineta 2006.gada 4.jūlija noteikumu Nr.556 „Likuma "Par uzņēmumu ienākuma nodokli" normu piemērošanas noteikumi”” 18.pielikumu ar ienākuma veida kodu – 21. “Citi ienākumi”, kā arī atbilstoši likuma “Par uzņēmumu ienākuma nodokli” 24.panta otrajai daļai, kas ir spēkā ar 2016.gada 1.janvāri, noteikumu projektā tiek iekļauts 8.punkts, kas paredz informācijas sniegšanu arī par visiem nerezidentam veiktajiem maksājumiem, neatkarīgi no tā vai no tiem ir vai nav ieturams uzņēmumu ienākuma nodoklis. Savukārt, lai nodrošinātu samērīgu administratīvo slogu, noteikumu projektā tiek iekļauta norma, kas paredz, ka informāciju par veiktajiem maksājumiem nerezidentiem, no kuriem UIN izmaksas brīdī nav jāietur, sniedz kopā ar UIN deklarāciju. Papildus tam, tiek noteikts, ka pielikumā iekļauj informāciju par nerezidenta gūto ienākumu tikai tad, ja taksācijas periodā nerezidenta attiecīgā veida ienākuma kopsumma pārsniedz 5000 *euro*. Ņemot vērā, ka kredītiestādes normatīvajos aktos noteiktajā kārtībā jau veic automātisko informācijas apmaiņu par finanšu kontiem, sniedzot VID attiecīgo informāciju, tad tiek noteikts, ka kredītiestādes pārskatā neietver informāciju par maksājumiem nerezidentiem, no kuriem nodoklis izmaksas brīdī nav jāietur, ja šī informācija tiek sniegta VID veicot automātisko informācijas apmaiņu par finanšu kontiem. ***Nekustamā īpašuma atsavināšana***Lai nodrošinātu vienveidīgu normu interpretāciju noteikumu projektā ietverts 18.5punkts, kas skaidro, ka uzņēmumu ienākuma nodoklis jāietur arī gadījumā, kad nerezidents atsavina nekustamo īpašumu, ieguldot to uzņēmuma pamatkapitālā.Papildus tam, noteikumu projekts papildina noteikumu 134.punktu, kas skaidro, ka par ienākuma izmaksas minētajā gadījumā uzskata brīdi, kad nerezidentam rodas īpašuma tiesības uz kapitāla daļām***Ziedojumi*** (125.1 un 125.3punkts) Ņemot vērā, ka likuma “Par uzņēmumu ienākuma nodokli” normas paredz izvērtēt visu nodokļu parādu kopsummu, tiek precizēts noteikumu 125.1punkts, kas paredz vērtēt ne tikai uzņēmumu ienākuma nodokļa korekciju, bet gan visu nodokļu korekcijas piemērojot nodokļa atlaidi veiktajiem ziedojumiem.Atsevišķos gadījumos, nodokļu maksātāji veicot ziedojumus Sabiedriskā labuma organizācijām pretī saņem pakalpojumus, piemēram, reklāmas pakalpojumus. Ņemot vērā, ka ziedojumam ir tikai filantropisks raksturs, bez atlīdzības saņemšanas, tad nav pamata uzņēmumu ienākuma nodokļa atlaidi piemērot tādiem līgumiem, kuros ir ietverta gan filantropijas atbalstīšana, gan pasākums, saimnieciskās darbības veicināšanai, jo šādiem pasākumiem jābūt atdalītiem ar atsevišķiem līgumiem. Lai nodrošinātu vienotu interpretāciju, noteikumos tiek iekļauta norma, kas atrunā, ka uzņēmumu ienākuma nodokļa atlaidi nepiemēro par visu ziedoto summu gadījumā, ja pretpienākums un tā apmērs nav nodalīts no ziedojuma līguma (t.i., par ziedojumu un citu darījumu, kas nepieciešams saimnieciskās darbības nodrošināšanai netiek noslēgt atsevišķi līgumi). |
| 3. | Projekta izstrādē iesaistītās institūcijas | Valsts ieņēmumu dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Uzņēmumu ienākuma nodokļa maksātāji, kuri veic maksājumus nerezidentiem, kā arī Valsts ieņēmumu dienests.  |
| 2. | Tiesiskā regulējuma ietekme uz tautsaimniecību un administratīvo slogu | Nodrošinot informāciju par nerezidentu gūtajiem ienākumiem Latvijas nodokļu administrācija varēs veikt informācijas apmaiņu atbilstoši Padomes Direktīvas 2011/16/ES prasībām ar ārvalstu nodokļu administrācijām, kas novērsīs situāciju, ka nodoklis no gūtā ienākuma netiek ieturēts informācijas trūkuma dēļ.  |
| 3. | Administratīvo izmaksu monetārs novērtējums | Nodokļu maksātāji VID jau šobrīd sniedz informāciju par izmaksām nerezidentiem, tomēr tā ir nepilnīga. Pieņemot, ka nodokļu maksātājs taksācijas periodā papildus vidēji sniegs informāciju par 2 maksājumiem, savukārt, tā kā maksājumus nerezidentam veic nodokļa maksātāji, kuriem ir grāmatvedības uzskaites programmas un tās tiek pielāgotas VID EDS sistēmai, tad iespējamais grāmatveža papildus darba patēriņš varētu būt sekojošs:* kopējais nodokļu maksātāju patērētais laiks taksācijas periodā pārskata aizpildīšanai - 10 minūtes \* 2 pārskati \* 17563 (20% no visiem 87 814 nodokļu maksātājiem) = 5854 stundas;
* kopējais nodokļu maksātāju izdevumu apmērs taksācijas periodā no grāmatvežu atalgojuma par pārskata aizpildīšanu 5,09 x 5854 = 29799 *euro*.

Lai samazinātu informācijas sniegšanu lieliem uzņēmumiem, par tādiem maksājumiem, kas tiek maksāti regulāri saskaņā ar normatīvajiem dokumentiem, noteikumi tiks aktualizēti balstoties uz nodokļu maksātāju sniegto informāciju.  |
| 4. | Cita informācija | Nav. |

Anotācijas III, IV un V sadaļa – projekts šīs jomas neskar.

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar noteikumu projektu sabiedrība varēja iepazīties Finanšu ministrijas mājaslapā.  |
| 2. | Sabiedrības līdzdalība projekta izstrādē | Lai informētu sabiedrību par noteikumu projektu un dotu iespēju izteikt par to viedokļus, noteikumu projekts saskaņā ar Ministru kabineta 2009.gada 25.augusta noteikumiem Nr.970 "Sabiedrības līdzdalības kārtība attīstības plānošanas procesā" ievietots Finanšu ministrijas interneta mājaslapā. |
| 3. | Sabiedrības līdzdalības rezultāti | Informācijas apmaiņas nodrošināšana bija jānodrošina jau 2016.gadā. Lai dotu laiku nodokļu maksātājiem sakārtot uzskaites sistēmas, noteikumu projekts stāsies spēkā ar 2017.gada 1.janvāri. Savukārt pārskatus iesniegs sākot ar 2017.gada februāri par janvārī veiktajiem maksājumiem. |
| 4. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde nemainīs pārvaldes funkcijas un institucionālo struktūru.Jaunas institūcijas veidotas netiks, kā arī esošās institūcijas netiks likvidētas vai reorganizētas. |
| 3. | Cita informācija | Nav. |

Ministru prezidents M.Kučinskis

Finanšu ministre D.Reizniece-Ozola

19.10.2016.

1233

Mačivka, 67095630